ԵՊՀ Սոցիալական աշխատանքի և սոցիալական տեխնոլոգիաների ամբիոնի արտասահմանյան մյուս գործընկերն է Մյունստերի (Գերմանիա) սոցիալական գիտությունների կաթոլիկ համալսարանը: 2010 թվականից սկսած ամեն տարի Մյունստերի համալսարանի նախաձեռնության շնորհիվ ԵՊՀ սոցիալական աշխատանքի բաժնի մի խումբ ուսանողներ և դասախոսներ հնարավորություն են ստանում Բեռլինում մասնակցելու կոնֆլիկտների լուծման գծով մեկ շաբաթյա սեմինարի: Սեմինարին մասնակցում են նաև գերմանացի և ադրբեջանցի ուսանողներ: 2016 թվականին ԵՊՀ սոցիալական աշխատանքի բաժնի 4 ուսանող ամառային կիսամյակում ուսանեցին Մյունստերի համալսարանում՝մասնակցելով «Սոցիալական աշխատանքը և բացառումը» 30 կրեդիտանոց դասընթացին: Գերմանական համալսարանը բոլոր ուսանողներին տրամադրեց լրիվ կրթաթոշակ սովորելու ընթացքում: Նույն ծրագիրը գործելու է նաև 2017 թվականին: